I sidste uge blev der ikke ringet på min dør da jeg ellers havde taget fri fra arbejde for at tage imod en pakke.
Jeg havde taget fri fra arbejde fordi jeg vidste pakken var ALT for stor til jeg ville kunne hente den på posthuset selv.
Så da jeg fik en besked om, den var blevet forsøgt leveret blev jeg selvfølgelig utilfreds.

Jeg ringede til postdanmark, og ventede den tid det nu tager (ca 15 min)
hvor jeg gav hende pakkenummeret.
Hun påstod at pakken var "uden omdeling"
Hvilket jeg så forklarede jeg synes var lidt underligt, men det var hun altså helt sikker på.
Jeg sagde at det ikke gav mening at jeg fik en besked med "pakken var forsøgt leveret" hvis det var uden omdeling, samtidig med at det var lidt underligt der på T&T stod "Tillægsydelse - Med omdeling"
Hun svarede så ikke men bad mig om at blive ventende i røret. Jeg fik lov til at lytte lidt til deres vente musik hvorefter der blev lagt på.

Jeg måtte så ringe igen (gætter på hun håbede ventetiden var for lang til jeg gad at vente igen). Men på dette tidspunkt var jeg ved at blive lidt tosset.
Jeg fik fat på kundeservice igen. Og denne gang fik jeg igen at vide det nok var "uden omdeling" jeg forklarede situationen igen, og fik så medhold i at den skulle være omdelt.
Hun sagde så at hun kunne få pakken omdelt dagen efter. Hvad hjælper det mig når jeg har taget fri fra arbejde i dag? så hun sagde at jeg godt kunne få den genleveret samme dag.
Jeg ventede så hjemme resten af dagen... ingen pakke kom!
Jeg blev så nøds til at tage ENDNU en fridag i håb om min pakke ville komme dagen efter. og det gjorde den så.

Del 1. slut

Ugen efter ringede postbuddet igen IKKE på, hvor vi var to mennesker hjemme.

Igen måtte jeg ringe til postdanmark.
Jeg fik her at vide den hurtigste måde jeg kunne få pakken var at gå ned til posthuset lige inden lukke tid, fordi pakkeposten kørte til posthuset med pakkerne når hans rute var færdig. Hvis jeg ville have den genleveret kunne det først blive dagen efter.

Så jeg går ned på posthuset i håb om at kunne få den med det samme; ingen pakke! Jeg får også at vide, fordi det er en "værdilevering" kan jeg først hente den på mandag, ikke lørdag som der står på seddelen i min postkasse.

Jeg går så hjem og kontakter kundeservice anden gang. Hvis jeg først kan hente den på posthuset mandag vil jeg gerne have den leveret lørdag alligevel. Her får jeg at vide jeg godt kan hente pakken om lørdagen og postmedarbejderen må have taget fejl. Jeg fremhæver at det er en værdiforsendelse og spørger om han er helt sikker. Han siger han er helt sikker og har spurgt et par kollegaer som siger det samme. Og han vil ikke kunne garantere pakken kommer lørdag, så derfor synes han jeg selv skal hente den.

Jeg går så ned på posthuset lørdag. Hvor jeg IKKE kan få pakken!
Jeg får at vide pakken er kommet men de kan ikke udlevere den fordi det er en Værdiforsendelse og det må den pågælende medarbejder ikke.

Så nu skriver jeg denne anmeldelse.....

Og ser frem til at skulle ned på posthuset 3. gang i håb om at få min pakke, 3 dage efter jeg skulle have fået den. På trods af jeg var hjemme til at tage imod den!

Det får mig virkelig til at tænke... Er der ingen konsekvenser for postdanmark? når de sælger en ydelse som de ikke levere og så oven i købet holder deres kunder for nar på den måde.
Jeg tænker at det næppe kan være en "fejl" når det er noget som sker så ofte. Og det giver ingen mening for mig at de ikke bliver holdt til ansvar på nogen måde.

Postdanmark medarjderen på posthuset, var lige så forarget som mig og nævnte at hans indtryk var at omk. 99% af de kunder der kom for at hente deres pakker siger de har været hjemme, men der ikke blev ringet på.
Nu bor jeg også i et område med mange arbejdsløse og hjemmegående, og specielt derfor skulle man tro de gjorde en ekstra insats her.

- og det lyder helt vildt i mine øre!

Som jeg ser det, så er postdanmark skyld i en tabt arbejdsdag samt min tid og energi for at skulle 3 ture på posthuset (og det er bare inden for de sidste 14 dage)